Henn Mikkin

Henn Mikkin (20. jaanuar 1947 – 6. veebruar 2004) oli eesti psühholoog.

Ta lõpetas 1965. aastal Tallinna 2. Keskkooli ja 1970. aastal Leningradi Riikliku Ülikooli. 1977. aastal kaitses ta Moskva Riiklikus Ülikoolis kandidaadiväitekirja."IN MEMORIAM: Henn Mikkin", Eesti Päevaleht, 12. veebruar 2004.

1970. aastast töötas ta õppejõuna Tartu Riiklikus Ülikoolis, hiljem ka Tartu Ülikooli Pärnu Kolledžis ja Tallinna Pedagoogikaülikoolis.

1990. aastate esimesel poolel töötas Henn Mikkin Tartu Ülikoolis välja sotsiaaltöö eriala õppekava, pöörates erilist tähelepanu kliendikesksele sotsiaaltööle.

1990. aastate alguses osales Henn Mikkin Eesti Vabariigi sotsiaalpoliitika aluste väljatöötamises.

Eraettevõtjana tegutses ta suhtlusoskuste koolitaja, nõustaja ja psühhoterapeudina. Suhtlusoskuste koolituseks töötas ta juba 1970. aastatel välja videotagasisidega suhtlustreeningu meetodi, olles selle meetodi rajaja Nõukogude Liidus. Tema algatusel kinnitati 2003. aasta lõpul suhtlustreeneri riiklik kutsestandard ja loodi Eesti Suhtlemistreenerite Ühing.

2000. aastast oli Henn Mikkin vabakutseline lektor ja konsultant.

Viited

Kirjandus
Ann Seilenthal, Marge Vainre (toim). Henn Mikkin ja suhtlemistreeningu arengu lugu, Eesti Suhtlemistreenerite Ühing 2006. ISBN 9789949134390

Välislingid
Foto

Kategooria:Eesti psühholoogid
Kategooria:Tallinna Reaalkooli vilistlased
Kategooria:Peterburi ülikooli vilistlased
Kategooria:Metsakalmistule maetud
Kategooria:Sündinud 1947
Kategooria:Surnud 2004